**Тақырып: Материалдық емес активтер****есебі**

**1. Материалдық емес активтер және олардың сыныпталуы мен бағалануы**

*Материалдық емес активтер* (МЕА) - бұл табиғи қалпы жоқ, ұзақ мерзімге (1 жылдан жоғары) өндіріске немесе тауар (жұмыс, қызмет сату), әкімшілік мақсатқа, жалға беруге, жарғылық капиталға үлеске салуға болатын ұйымның меншігіндегі пайдаланудың нәтижесінде экономикалық тиімділік әкелу күтілетін сезілмейтін құндылыққа ие әр түрлі бағыт бойынша жеке шығысқа шығаруға болатын активтер.

МЕА 4 топқа жіктеледі:

* Өндіріспен байланысты МЕА
* Коммерциялық қызметпен байланысты
* Пайдалану құқығымен байланысты
* Басқа да деп топтап мынадай 2 сыныпқа бөлеміз:
1. Айырбастауға болатын
2. Айырбастауға болмайтын

*Айырбастауға болатын МЕА* – ұйымның басқа активтеріне тәуелді емес, өз бетімен тіршілік ететін және жеке сатуға болатын МЕА (патенттер, авторлық құқық, сауда маркілері мен сауда атауы және т.б.)

*Айырбастауға жатпайтын* бірыңғай сәйкестендірілген МЕА.

Кейбір айырбастауға жатпайтын МЕА мынандай 2 сипатқа ие:

1. Олар ұзақ мерзімді аванстық төлем болып табылады
2. Оларды басқа жаққа сату мүмкін болғанымен иелік етушіге ешқандай да құқық бермейді. Бұндай МЕА-ге гудвилл, ұйымдастыру шығындары жатады.

МЕА қаржылық есептіліктің халықаралық №38 «Материалдық емес активтер есебі» атты стандартына сәйкес келесі бағалар түрлері бойынша есепке алынады:

***Бастапқы құн*** – бұл МЕА-ді құру немесе алу кезінде ақшалай немесе оның эквивалентімен төленетін немесе ағымдағы бағадағы немесе басқа да компенсациялардың құны. МЕА-дің бастапқы құнының өлшемі, бұл материалдық емес активтің сырттан сатып алынатынына немесе ұйымның өзімен құрылатынына байланысты.

МЕА ұйымды сатып алу, біріктіру нәтижесінде, мемлекеттік субсидия, айырбастау есебінен алынады.

Ақша және оның эквивалентімен сатып алу нәтижесінде алынатын МЕА-дің бастапқы құны, ұйымды сатып алуға кететін нақты шығындардың соммасы (төленген өтелмейтін салықтар мен алымдарды және МЕА-ді пайдалануына дайын түріне әкелуімен байланысты шығындарды қоса) ретінде мойындалады.

Ұйымды біріктіру нәтижесінде алынатын МЕА-дің бастапқы құны сату құны бойынша мойындалады.

***Сату құны*** – бұл келісімді жүргізуге дайын және хабардар тәуелсіз жақтардың арасында айырбастауы мүмкін МЕА-дің құны. Егер біріктірілген ұйымның бөлігі ретінде алынатын МЕА-дің сату құнын шынайы анықтау мүмкін болмаса, онда актив бөлек материалдық емес актив болып мойындалмайды, алайда гудвиллдің ішіне кіреді.

Мемлекеттен тегін, номиналды құны, немесе мемлекеттік субсидия есебінен алынатын МЕА-дің бастапқы құны шыңайы болып табылатын сату құны бойынша мойындалады (егер ол осы материалдық емес активтің түрі активті нарық есебінен анықталса). Осы материалдық емес активтің активті нарығы жоқ болған жағдайда, олардың бастапқы құны нолдік немесе номиналды құны немесе материалдық емес активті пайдалануына дайын түріне әкелуімен байланысты нақты шығындардың соммасы ретінде мойындалады.

Ұқсас емес активке айырбастау нәтижесінде алынатын материалдық емес активтің бастапқы құны алынатын немесе төленетін ақша соммасына түзетілетін айырбас негізінде алынатын активтің сату құны бойынша мойындалады. Ұқсас активке айырбастау нәтижесінде алынатын МЕА-дің бастапқы құны активті құру және дайындауға кететін нақты тікелей шығындар және үстеме шығындар соммасы бойынша мойындалады.

МЕА-дің жойылу құны нолге тең болып есептеледі, егер:

* пайдалы қызмет ету мерзімінің соңында, оны сатып алу туралы үшінші жақтан келісім жоқ болса;
* осы материалдық емес актив үшін активті нарық жоқ болса.

МЕА-дің бухгалтерлік есебі келесіні қамтамасыз ету керек:

* олардың келіп түсуімен, орын ауыстырумен немесе шығысталуымен байланысты есепте барлық өзгерістерді көрсету және құжатты дұрыс және уақтылы рәсімдеу;
* МЕА-дің әр бір объектісінің рационалды пайдалануына және сақталуына бақылау жасау;
* есепте МЕА-дің амортизация соммасын уақтылы және дұрыс есептеу мен көрсету;
* МЕА-ді сату және басқа да шығысталу нәтижесін есепте нақты көрсету;
* МЕА-дің уақтылы және толық түгендеу жүргізу және оның нәтижесін есепте көрсету.

**2. Материалдық емес активтерді кіріске алу және шығыс жасау операцияларының есебі**

Материалдық емес активтер кіріске алынады, өндірістік процеске қатысады және есептен шығарылады. *МЕА қозғалысы есебінің бастапқы құжаттарына: №1 МЕА үлгідегі «Материалдық емес активтерді қабылдау-беру актісі» және №2 МЕА үлгідегі «Материалдық емес активтер есебінің карточкасы» белгіленген.* Қолда бар және қозғалыстағы МЕА бухгалтерлік есебі, бухгалтерлік есептің типтік шоттар жоспарының 2700 «Материалдық емес активтер» тармағындағы 2730 «Өзге де материалдық емес активтер» шотында жүргізіледі.

**Дт** **2730 Материалдық емес активтер Кт**

Материалды емес активтердің есептен шығұы

*Қалдық* - кезең басындағы материалды емес активтердің сомасы

Материалды емес активтердің келіп түсуі

*Қалдық* - кезең соңындағы материалды емес активтердің сомасы

 бастапқы сомасыбастап

*Материалдық емес активтердің қызмет ету мерзімін белгілеу.* МЕА-дің қызмет ету мерзімін анықтаған кезде мынадай факторлар ескерілуі тиісті:

1. Заңды реттеуші және келісілген ережелер;
2. Болжамды қызмет ету мерзімін өзгертуі мүмкін жағдайлар;
3. Қызмет ету мерзімін төмендетуі мүмкін экономикалық факторлар (сұраныс, тозу, ескір**у**);
4. Күтілген жұмыс мерзіміне жұмыс топтарына сәйкес келуі мүмкін қызмет ету мерзімі;
5. МЕА-дің күшіндегі бәсекелестік қабілетін шектеуі мүмкін бәсекелестерінің және басқа да ұйымдардың күтілген әрекеттері;
6. МЕА-мен бірге кешенге енетін басқа да активтердің қызмет ету мерзімі.

*Шығысқа шығару.* МЕА-ді пайдалану кезінде ұйым үшін оның ағымдағы баланстық құны экономикалық тиімділігінен асып кетуі анықталуы мүмкін. Бұндай жағдайда амортизацияланбаған шығынға шығарып шеккен зиян деп танылып активтің құнының төмендеуін көрсету керек.

МЕА-ді сатқан, айырбастаған немесе пайдалы қызмет ету мерзімі толық біткен немесе қандай да бір басқадай жағдайда шығысқа шығарғанда оның амортизацияланбаған құны шығысқа шығарудан пайда немесе зияны көрсетіліп МЕА-дің шотынан шығысқа шығару керек.

*Гудвилл* – ең кең тараған және маңызды анықталмайтын МЕА болып табылады. Гудвилл фирманың қолайлы сипаттамасынан туындайтын құндылық болып табылады. Күтілген фирманың анықталған активтеріне қосымша табыс артады.

**3.** **Материалдық емес активтерді амортизациялау есебі**

МЕА-ге де негізгі құралдар сияқты амортизация есептеліп есепті кезеңде өндірілген өнімнің, қызметтің құнына таратылады. МЕА-ге амортизация есептеу негізгі құралдарға амортизация есептеген сияқты амортизациялау нормасы анықталып, амортизация есептеу әдістері бойынша жүзеге асырылады.

МЕА-дің амортизациялау есебі бухгалтерлік есептің типтік шоттар жоспарының 2740 «Материалдық емес активтердің амортизациясы» шотында жүргізіледі.

 **Дт 2740 Материалдық емес активтердің амортизациясы Кт**

*Қалдық* - кезең басындағы жинақталған амортизация сомасы

Ағымдағы кезеңде амортизация сомасын есептеу

*Қалдық* - кезең соңындағы жинақталған амортизацияның сомасы

Есептен шыққан материалдық емес активтердің жинақталған амортизация сомасын есептен шығару

МЕА- пайдалы қолдану уақытына байланысты екіге бөлінеді:

* 1. пайдалы қолдану уақыты белгілі МЕА
	2. пайдалы қолдану уақыты белгісіз МЕА

МЕА-дің пайдалы қолдану уақыты белгілі болған кезде амортизация есептелінеді, ал МЕА-дің пайдалы қолдану уақыты белгісіз болса амортизация есептелінбейді.

**4. Материалдық емес активтердің талдамалы есебіжәне түгенделуі**

2700 «Материалдық емес активтер» бөлім шоттарының талдамалы есебі «Материалдық емес активтер есебінің түгендеу карточкасында» жүргізіледі. Бухгалтерияда түгендеу карточкасы МЕА-дің әр бір объектісі үшін бір данада ашылады. Оның ішіндегі жазулар «Материалдық емес активтерді қабылдау-өткізу актісі», техникалық және басқа да құжаттама негізінде жасалады.

Түгендеу карточкасында МЕА түрінің толық атауы, қысқаша сипаттамасы, есепке қабылдау мерзімі және құжат нөмірі, бастапқы құны, амортизация нормасы мен сомасы, пайдалы қызмет ету мерзімі келтіріледі. Болашақта МЕА-дің бөлек объектілерін есептен шығарылуына қарай «Материалдық емес активтерді қабылдау-өткізу актісінің» негізінде олардың шығысталуы және шығысталу себебі, құжат нөмірі мен мерзімі туралы белгі жасалады.

МЕА есебінің түгендеу карточкасын МЕА-дің атауы, қысқаша сипаттамасы, ай басындағы қалдығы, бір айдағы бастапқы құны бойынша олардың қозғалысы және ай соңындағы қалдығы көрсетілетін «Материалдық емес активтер есебінің ведомосінде» жинақтайды.

Бухгалтерлік есеп пен қаржылық есептілік мәліметтерінің нақтылығын (шыңайлығын) қамтамасыз ету мақсатында және «Қаржылық есептілікті дайындау және тану» №1 ҚЕХС сәйкес МЕА ұйымның басқа да активтері сияқты түгендеуге жатады.

*МЕА-ді түгендеудің мақсаты болып табылады:*

* МЕА-дің нақты бар болуын, олардың дұрыс құрылуы мен бағалауын, пайдалы қызмет ету мерзімін анықтаудың нақтылығын тексеру;
* МЕА объектісінің барын және оларды пайдалану құқығын растайтын бастапқы құжаттардың дұрыс рәсімделуін тексеру;
* ұйым балансында МЕА-ді көрсету нақтылығын және шыңайлығын тексеру;
* материалдық емес объектілердің есептелген амортизация сомасы мен нормасын анықтаудың дұрыстығын тексеру.

МЕА-дің келіп түсуі мен нақты бар болуын және оларды пайдалану құқығын растайтын бастапқы құжаттың рәсімделуін және объектілердің қалыптасу дұрыстығына көңіл бөлу қажет. Бастапқы құжатта МЕА-дің келіп түскен немесе шығысталған әр бір объектісінің атауы, олардың қысқаша сипаттамасы, алатын және өткізетін және қабылдайтын жақтар, бастапқы құны, пайдалы қызмет ету мерзімі, тозу нормасы мен сомасы,материалдық емес активті қабылдаған комиссия мүшелерінің қолы көрсетілуі керек.